wickkiey/tamil-wikipedia-markdown huggingface dataset:
# கோம்பாக் மக்களவைத் தொகுதி



**கோம்பாக் மக்களவைத் தொகுதி** (மலாய்: *Kawasan Persekutuan Gombak*; ஆங்கிலம்: *Gombak Federal Constituency*; சீனம்: 鹅唛联邦选区) என்பது மலேசியா, சிலாங்கூர், கோம்பாக் மாவட்டத்தில் அமைந்துள்ள ஒரு மக்களவைத் தொகுதி (**P098**) ஆகும்.  

கோம்பாக் மக்களவைத் தொகுதி 1994-ஆம் ஆண்டில் உருவாக்கப்பட்டது. முதன்முதலாக 1994-ஆம் ஆண்டில் முதலாவது மக்களவைப் பொதுத் தேர்தல் நடைபெற்றது. அதன் பின்னர், இறுதியாக 2022-ஆம் ஆண்டில் பொதுத் தேர்தல் நடைபெற்றது.  

அத்துடன் 1994-ஆம் ஆண்டில் இருந்து கோம்பாக் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.  

## கோம்பாக் மாவட்டம்

கோம்பாக் மாவட்டம் கிள்ளான் பள்ளத்தாக்கில் அமைந்து உள்ளது. கோலாலம்பூர் பெருநகரம்; மற்றும் சிலாங்கூர் மாநிலத்தில் உள்ள வேறு சில மாவட்டங்களும் இந்தக் கிள்ளான் பள்ளத்தாக்கில் உள்ளன.  

கோம்பாக் மாவட்டத்தில் அமைந்துள்ள பிற பகுதிகள்:  

- பத்து ஆராங்
- குவாங்
- ரவாங்
- குண்டாங்
- கோம்பாக்
- செலாயாங்
- கெப்போங்
- உலு கிள்ளான்

1974 பிப்ரவரி 1-ஆம் தேதி கோலாலம்பூர் ஒரு கூட்டாட்சி பிரதேசமாக அறிவிக்கப்பட்டது. அதே நாளில் தான் இந்தக் கோம்பாக் மாவட்டமும் உருவாக்கப்பட்டது. 1997-ஆம் ஆண்டு வரை, ரவாங் நகரம் கோம்பாக் மாவட்டத்தின் தலைநகரமாக இருந்தது. அதன் பின்னர் பண்டார் பாரு செலாயாங், இந்த மாவட்டத்தின் தலைநகரமாக மாற்றப்பட்டது.  

## கோம்பாக் மக்களவைத் தொகுதி
| கோம்பாக் மக்களவைத் தொகுதியின் உறுப்பினர்கள்
(1994 - 2023) |  |  |  |
| --- | --- | --- | --- |
| 9-ஆவது | P091 | 1995–1999 | சலேகா இசுமாயில்
(Zaleha Ismail) |
| 10-ஆவது | 1999–2004 |  |  |
| 11-ஆவது | P099 | 2004–2008 | ரகுமான் இசுமாயில்
(Rahman Ismail) |
| 12-ஆவது | 2008–2013 | அசுமின் அலி
(Azmin Ali) |  |
| 13-ஆவது | 2013–2018 |  |  |
| 14-ஆவது | 2018–2020 |  |  |
| 2020–2022 |  |  |  |
| 15-ஆவது | 2022–தற்போது | அமிருடின் சாரி
(Amirudin Shari) | } |

## கோம்பாக் மக்களவை தேர்தல் முடிவுகள்

| பொது | வாக்குகள் | % | ∆% |
| --- | --- | --- | --- |
| பதிவு பெற்ற வாக்காளர்கள்
(*Registered Electors*) | **206,744** |  |  |
| வாக்களித்தவர்கள்
(*Turnout*) | **167,047** | **80.80%** | 4.63 |
| செல்லுபடி வாக்குகள்
(*Total Valid Votes*) | **165,426** | **100.00%** |  |
| கிடைக்காத அஞ்சல் வாக்குகள்
(*Unreturned Ballots*) | **499** |  |  |
| செல்லாத வாக்குகள்
(*Rejected Ballots*) | **1,122** |  |  |
| பெரும்பான்மை
(*Majority*) | **12,729** | **7.70%** | 33.23 |
| வெற்றி பெற்ற கட்சி: | **பாக்காத்தான்** |  |  |
| <small>சான்றுகள்: மலேசிய தேர்தல் ஆணையம்</small> | } |  |  |
## கோம்பாக் மக்களவை வேட்பாளர் விவரங்கள்

**மலேசியப் பொதுத் தேர்தல் 2022 (செலாயாங் தொகுதி)**

| சின்னம் | வேட்பாளர் | கட்சி | வாக்குப்பதிவு | % | ∆% |
| --- | --- | --- | --- | --- | --- |
| **அமிருடின் சாரி**
(Amirudin Shari) | **பாக்காத்தான்** | 72,267 | 43.69% | -21.41 |  |
| அசுமின் அலி
(Azmin Ali) | பெரிக்காத்தான் | 59,538 | 35.99% | +35.99 |  |
| மெகாட் சுல்கர்னைன் ஒமர்டின்
(Megat Zulkarnain Omardin) | பாரிசான் | 30,723 | 18.57% | -3.60 |  |
| அசீஸ் சமாலுதீன் முகமது தாகிர்
(Aziz Jamaludin Mohd Tahir) | உள்நாட்டு போராளிகள் கட்சி | 2,223 | 1.34% | +1.34 |  |
| சுல்கிப்லி அகமத்
(Zulkifli Ahmad) | சுயேச்சை | 675 | 0.41% | +0.41 | } |
# சோனியா அகுலா

**சோனியா அகுலா** (*Sonia Akula*) என்பவர் தெலுங்கு மொழி படங்களில் நடிக்கும் இந்திய நடிகை ஆவார். சோனியா 2019ஆம் ஆண்டு தெலுங்குத் திரைப்படமான ஜார்ஜ் ரெட்டி மூலம் அறிமுகமானார்.  

## இளமை
சோனியா அகுலா மே 31 அன்று இந்தியாவின் தெலங்காணா மாநிலம் பெத்தபள்ளி மாவட்டத்தில் உள்ள மாந்தனி மண்டலத்தில் உள்ள கஜுலபள்ளி கிராமத்தில் பிறந்தார். இவள் இளநிலை தொழில்நுட்ப பட்டம் பெற்றுள்ளார். ஐதராபாத்தில் உள்ள போஜ்ரெட்டி பொறியியல் கல்லூரியில் படித்தார்.  

## தொழில்
சோனியா அகுலா 2019ஆம் ஆண்டில் தனது முதல் படமான ஜார்ஜ் ரெட்டி மூலம் நடிகையாகத் தனது திரைத்துறை வாழ்க்கையைத் தொடங்கினார். இங்கு இவர் ரெட்டியின் சகோதரியாக நடித்தார். 2020-இல் ராம் கோபால் வர்மாவின் கொரோனா வைரசு என்ற தெலுங்குப் படத்தில் சாந்தியாக நடித்தார். 2022-இல் ஆனந்த சந்திராவின் இயக்கிய *ஆஷா என்கவுண்டர்* திரைப்படத்தில் ஆஷாவின் முக்கியக் கதாபாத்திரத்தில் நடித்தார்.<sup>&#x5D;</sup>  

## திரைப்படவியல்
| 2019 | *ஜார்ஜ் ரெட்டி* | ஜார்ஜ் ரெட்டியின் சகோதரி |
| --- | --- | --- |
| 2020 | *கொரோனா வைரசு* | சாந்தி |
| 2022 | *ஆஷா சந்திப்பு* | ஆஷா |
# மால்ட்டா குட்டைப் பூண்டு



**மால்ட்டா குட்டைப் பூண்டு** (தாவரவியல் வகைப்பாடு: *Allium lojaconoi, Maltese dwarf garlic*) என்பது பூண்டு வகைகளில் ஒன்றாகும். இதன் தாயகம் நடுநிலக் கடல் பகுதியில் இருக்கும் மால்டா தீவு எனக் கருதப்படுகிறது. இத்தாவரயினம், *Allium parciflorum* என்ற இனத்தோடு நெருங்கிய இனமாக உள்ளது. சார்தீனியா, கோர்சிகா ஆகிய இடங்களில், இத்தாவரம் ஆண்டு முழுவதும் (perennial) வளரும் தண்டலைத் (bulb) தாவரமாகும். கோடைக்காலத்தில் 5 முல் 10 செ. மீ. உயரம் வரை வளரும் இயல்புடையதாகும். இதன் பூச்செண்டு செந்நீற அடர் பழுப்பு நிறமாக இருக்கிறது. The plant has 16 chromosomes (2n).
# சின்கோனா

***சின்கோனா*** (*Cinchona*) குடும்பத்தில் குறைந்தது 23 வகையான மரங்கள் மற்றும் புதர்களைக் கொண்ட பூக்கும் தாவரங்களின் ஒரு பேரினம் ஆகும் .  

மலேரியா எதிர்ப்பு பண்புகள் இருப்பதால், இந்த பேரினத்தில் உள்ள மரங்கள் **காய்ச்சல் மரங்கள்** என்றும் அழைக்கப்படுகின்றன.  

*சின்கோனா* ஆல்கலாய்டுகள் *பிளாஸ்மோடியம் ஃபால்சிபாரம்* மலேரியாவுக்கு சிகிச்சையளிப்பதில் உறுதியளிக்கின்றன. இது செயற்கை மருந்துகளுக்கு எதிர்ப்பை உருவாக்கியுள்ளது. சின்கோனா தாவரங்கள் அவற்றின் வரலாற்று பாரம்பரியத்திற்காக தொடர்ந்து போற்றப்படுகின்றன; பெருவின் தேசிய மரம் *சின்கோனா* இனத்தைச் சேர்ந்தது.
# விக்ரம் சந்த் மகாஜன்


**விக்ரம் சந்த் மகாஜன்** (27 மார்ச் 1933 &#x2013; 11 ஆகத்து 2016) ஓர் இந்திய அரசியல்வாதி ஆவார். இவர் இந்திய தேசிய காங்கிரசின் உறுப்பினராக இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார். இவர் இந்திய உச்ச நீதிமன்றத்தின் முன்னாள் தலைமை நீதிபதியான மெஹர் சந்த் மகாஜனின் மகன் ஆவார்.
# சயனோடெர்மா



***சயனோடெர்மா*** (*Cyanoderma*) என்பது பழைய உலக சிலம்பன் குடும்பமான திமாலிடேயில் உள்ள குருவி பேரினமாகும். இந்த பேரினத்தின் பல சிற்றினங்கள் முன்பு *இசுடாச்சிரிசு* பேரினத்தில் வைக்கப்பட்டன  

## வகைப்பாட்டியல்
2012-இல் வெளியிடப்பட்ட ஒரு மூலக்கூறு இனவரலாற்று ஆய்வில், *இசுடாச்சிரிசு* பேரினமானது பலதொகுதி மரபு உயிரினத் தோற்றத்தினைக் கொண்டது என்று கண்டறியப்பட்டது. ஒற்றைத்தொகுதி மரபு உயிரினத் தோற்ற வகைகளை உருவாக்குவதற்கான அடுத்தடுத்த மறுசீரமைப்பில், *இசுடாச்சிரிசுக்கு* முன்னர் ஒதுக்கப்பட்ட சிற்றினங்களின் குழுவிற்கு இடமளிக்க *சயனோடெர்மா* பேரினமானது தோற்றுவிக்கப்பட்டது. *சயனோடெர்மா* பேரினமானது 1874ஆம் ஆண்டில் இத்தாலிய விலங்கியல் நிபுணரான டோமாசோ சால்வதோரி என்பவரால் கசுகொட்டை-சிறகு சிலம்பனை மாதிரி இனமாக அறிமுகப்படுத்தப்பட்டது. இந்த பெயர் பண்டைய கிரேக்க *குவானோசு* அதாவது "அடர்-நீலம்" மற்றும் "தோல்" என்று பொருள்படும் *டெர்மாவை* இணைக்கிறது.  

## சிற்றினங்கள்
இந்தப் பேரினத்தின் கீழ் பின்வரும் சிற்றினங்கள் உள்ளன:  
| *சயனோடெர்மா பைகலர்*  
| போர்னியோ  
|-  
| பிறை-மார்பு சிலம்பன்  
| *சயனோடெர்மா மெலனோதோராக்ஸ்*  
| ஜாவா மற்றும் பாலி  
|-  
| செம்பழுப்பு மார்பு சிலம்பன்  
| *சயனோடெர்மா ரூபிப்ரான்சு*  
| சிக்கிம், பூடான் கதவுகள் மற்றும் வடகிழக்கு இந்தியா  
|-  
| செந்தலை சிலம்பன்  
| *சயனோடெர்மா ரூபிசெப்சு*  
| கிழக்கு இமயமலை முதல் வடக்கு தாய்லாந்து, லாவோஸ், கிழக்கு சீனா முதல் வியட்நாம் மற்றும் தைவான் வரை  
|-  
| கருங்கன்ன சிலம்பன்  
| *சயனோடெர்மா பைரோப்சு*  
| பாகிஸ்தானின் முர்ரி மலையிலிருந்து கிழக்கு நேபாளம் வரையிலான இமயமலை  
|-  
| தங்கச் சிலம்பன்  
| *சயனோடெர்மா கிரிசேயம்*  
| கிழக்கு இமயமலை முதல் தென்கிழக்கு ஆசியா வரை  
|-  
| பப்-மார்பு சிலம்பன்  
| *சயனோடெர்மா ஆம்பிகம்*  
| கிழக்கு இமயமலை முதல் தெற்கு லாவோஸ் வரை  
|-  
|}  
தாய்லாந்தில் உள்ள தோய் சியாங் தாவோவில் 1939-இல் சேகரிக்கப்பட்ட தீக்னனின் சிலம்பன் *சயனோடெர்மா ரோடோல்பி,* செம்முக சிலம்பனை ஒத்ததாகக் கருதப்படுகிறது.
# உலக சிந்தனை நாள்

**உலக சிந்தனை நாள்** (World Thinking Day) (முன்னர் **சிந்தனை நாள்** என்று கொண்டாடப்பட்டது) ஆண்டுதோறும் பிப்ரவரி 22இல் அனைத்துப் பெண் வழிகாட்டிகள் மற்றும் பெண் சாரணர்களால் கொண்டாடப்படுகிறது . உலகெங்கிலும் உள்ள சாரணர் மற்றும் வழிகாட்டி அமைப்புகளாலும் கொண்டாடப்படுகிறது. இந்த நாளில், உலகின் அனைத்து நாடுகளிலும் உள்ள தங்கள் "சகோதரிகள்" (மற்றும் "சகோதரர்கள்"), சாரண வழிகாட்டுதலின் அர்த்தம் மற்றும் அதன் உலகளாவிய தாக்கம் பற்றி சிந்திக்கின்றனர்.  

சாரணர் மற்றும் வழிகாட்டி இயகத்தின் நிறுவனர் ராபர்ட் பேடன்-பவல் மற்றும் அவரது மனைவி மற்றும் உலக தலைமை வழிகாட்டியான லேடி ஓலேவ் பேடன்-பவல் ஆகியோரின் பிறந்தநாள் என்பதால் பிப்ரவரி 22இல் சிந்தனை தினம் கொண்டாடப்படுகிறது. சில சாரணர்கள் இந்நாளினை **B.-P** நாள் அல்லது **நிறுவனர் தினம்** என்று கொண்டாடுகிறார்கள் .  

## வரலாறு
1926 ஆம் ஆண்டு, அமெரிக்காவின் கேம்ப் எடித் மேசியில் (தற்போது எடித் மேசி மாநாட்டு மையம்) நடைபெற்ற நான்காவது வழிகாட்டி சர்வதேச மாநாட்டில், பெண் வழிகாட்டிகள் மற்றும் பெண் சாரணர்களின் சிறப்பு சர்வதேச தினத்தின் அவசியத்தை மாநாட்டின் பிரதிநிதிகள் எடுத்துரைத்தனர். மேலும், அத்தகைய நாளில் பெண் வழிகாட்டுதல் மற்றும் பெண் சாரணர்களின் அவசியத்தினை எடுத்துரைக்கவும் இந்த இயக்கத்தில் ஈடுபட்டுள்ளவர்களுக்கு நன்றியினையும் பாராட்டுகளையும் வழங்குவதற்காக அவசியத்தினையும் இந்த மாநாட்டில் எடுத்துரைத்தனர்.  

சாரணர் இயக்கத்தின் நிறுவனர் பேடன்-பவல் மற்றும் அவரது மனைவியும் உலக தலைமை வழிகாட்டியுமான லேடி ஓலவ் பேடன்-பவல் ஆகிய இருவரின் பிறந்தநாளான பிப்ரவரி 22 அன்று இந்த நாள் கொண்டாடப்பட வேண்டும் என பிரதிநிதிகள் முடிவு செய்தனர்.  

1999 இல், அயர்லாந்தில் நடைபெற்ற 30வது உலக மாநாட்டில், இந்தச் சிறப்பு நாளின் உலகளாவிய அம்சத்தை வலியுறுத்தும் வகையில், "சிந்தனை நாள்" என்பதிலிருந்து "உலக சிந்தனை நாள்" என்று பெயர் மாற்றப்பட்டது.  

## உலக சிந்தனை நாள் கருப்பொருள்
பெண் வழிகாட்டிகள் மற்றும் பெண் சாரணர்களின் உலக சங்கம் ஒவ்வொரு உலக சிந்தனை தினத்திற்கும் ஒரு கருப்பொருளைத் தேர்ந்தெடுத்து அது தொடர்பான செயல்பாடுகளை முன்மொழிகிறது.  

- 2005: "உணவைப் பற்றி சிந்தியுங்கள்"
- 2006: "இளமைப் பருவத்தின் ஆரோக்கியத்தைப் பற்றி சிந்தித்தல்"
- 2007: "உங்கள் திறனைக் கண்டறியுங்கள்".
- 2008: "தண்ணீர் பற்றி சிந்தியுங்கள்"
- 2009: புத்தாயிரம் ஆண்டு வளர்ச்சி இலக்குகள்: "எய்ட்ஸ், மலேரியா மற்றும் பிற நோய்கள் பரவுவதை தடுக்கவும்"
- 2016: "இணைத்தல்"
- 2017: "வளர்தல்"
- 2018: "தாக்கம்"
- 2019: "தலைமை"
- 2020: "*லிவிங் திரெட்ஸ்*"
- 2021: "அமைதிக்காக ஒன்றிணைவோம்"
- 2022: "நமது உலகம், நமது சமமான எதிர்காலம்: சுற்றுச்சூழல் மற்றும் பாலின சமத்துவம் "
- 2023: "நமது உலகம், நமது அமைதியான எதிர்காலம்: சுற்றுச்சூழல், அமைதி மற்றும் பாதுகாப்பு"
- 2024: "நமது உலகம், நமது செழிப்பான எதிர்காலம்: சுற்றுச்சூழல் மற்றும் வறுமை ஒழிப்பு"
# மலேசியாவின் பதினோராவது மக்களவை, 2004–2008



**மலேசியாவின் பதினோராவது மக்களவை, 2004–2008** (மலாய்: *Parlimen Malaysia ke-11*; ஆங்கிலம்: *11-th Parliament of Malaysia (2004-2008)* என்பது மலேசியக் கூட்டமைப்பின் பதினோராவது மக்களவை ஆகும்.  

11-ஆவது மக்களவையின் முதல் கூட்டத் தொடர் 17 மே 2004-இல் நடைபெற்றது.  

## பொது

2004-ஆம் ஆண்டு மலேசிய பொதுத்தேர்தல் (*1999 Malaysian General Election*) நடைபெற்ற பின்னர் பதினோராவது மக்களவை கூடியது.  

மக்களவை தலைவராக முகமது சாகிர் இசுமாயில் (14 அக்டோபர் 2004 வரையில்); மற்றும் ரம்லி நிகா தாலிப் ஆகியோர் தலைமை தாங்கினார்கள். துணை மக்களவைத் தலைவர் லிம் சி செங்; யூசோப் யாகோப் ஆகியோர் பொறுப்பு ஏற்றார்கள். எதிர்க்கட்சிகளின் தலைவராக லிம் கிட் சியாங் பொறுப்பு ஏற்றார்.  

இந்த மக்களவையில் முன்னாள் பிரதமர் அப்துல்லா அகமது படாவி அவர்களின் தலைமையிலான பாரிசான் நேசனல் கூட்டணி; **198** இடங்களைப் பெற்று ஆளும் கூட்டணியாக ஆட்சி அமைத்தது. எதிர்க்கட்சியினர் **21** இடங்களைப் பெற்றனர்.  

## மக்களவை அமைப்பு (2004–2008)

2004-ஆம் ஆண்டு மலேசிய பொதுத்தேர்தலில் பாரிசான் நேசனல் கூட்டணி **198** இடங்களைப் பெற்று ஆட்சியை அமைத்தது.  

**2004-ஆம் ஆண்டு மலேசியப் பொதுத்தேர்தல்**

| மாநிலம்
கூட்டாட்சி | #
இடங்கள் | பாரிசான் | ஜசெக | பி.கே.ஆர் | பாஸ் | பிற
இடங்கள் |  |
| --- | --- | --- | --- | --- | --- | --- | --- |
| 3 | **3** | 0 | 0 | 0 | 0 |  |  |
| 15 | **14** | 0 | 0 | 1 | 0 |  |  |
| 14 | **8** | 0 | 0 | 6 | 0 |  |  |
| 8 | **8** | 0 | 0 | 0 | 0 |  |  |
| 13 | **8** | 4 | 1 | 0 | 0 |  |  |
| 24 | **21** | 3 | 0 | 0 | 0 |  |  |
| 14 | **14** | 0 | 0 | 0 | 0 |  |  |
| 22 | **22** | 0 | 0 | 0 | 0 |  |  |
| 11 | **7** | 4 | 0 | 0 | 0 |  |  |
| 1 | **1** | 0 | 0 | 0 | 0 |  |  |
| நெகிரி | 8 | **8** | 0 | 0 | 0 | 0 |  |
| 6 | **6** | 0 | 0 | 0 | 0 |  |  |
| 26 | **26** | 0 | 0 | 0 | 0 |  |  |
| 1 | **1** | 0 | 0 | 0 | 0 |  |  |
| 25 | **24** | 0 | 0 | 0 | 1 <small></small> |  |  |
| 28 | **27** | 1 | 0 | 0 | 0 |  |  |
| **Total** | **219** | <span>**198**</span> | <span>**12**</span> | <span>**1**</span> | <span>**7**</span> | **1** | } |
# ஜோ மல்லூரி



**ஜோ மல்லூரி** என்பவர் இந்திய திரைப்பட நடிகராவார். இவர் தமிழ் திரைப்படங்களில் நடித்துள்ளார். முதன்முறையாக பிரபு சாலமன்' அவர்களின் *கும்கி* (2012) படத்தில் நடித்துள்ளார்.அதில் முக்கிய கதாபாத்திரங்களில் ஒன்றான நாயகியின் தந்தையாகவும், ஊர்தலைவராகவும் நடித்து புகழ்பெற்றார்.  

## தொழில்
ஜோ மல்லூரி தமிழ் எழுத்தாளராக அறியப்படுகிறார். இவருடைய பாடல்கள், ஆவணங்கள் ஆகியவை முக்கியமானவையாகும். இவர் விலை மகளின் நாட்குறிப்பு எனும் நாவலை எழுதியுள்ளார். தமிழாரம் எழும் நூலை எழுதிக்கொண்டுள்ளார்.  

இவர் பிரபு சாலமன் அவர்களின் *கும்கி* (2012) திரைப்படத்தில் முதன்முதலாக நடித்துள்ளார். நாயகியின் தந்தையாகவும் மலைவாழ் மக்களின் தலைவராகவும் நடித்து இருந்தார். அவருடைய நடிப்பினை அனைவரும் பாராட்டினர்." முதல் திரைப்படம் கொடுத்த நற்பெயர் காரணமாக *ஜில்லா (திரைப்படம்)* and *ரம்மி* பல படங்களில் நடித்துள்ளார்.  

## குறிப்பிடத்தக்க திரைப்படங்கள்
| ஆண்டு | திரைப்படம் | கதாப்பாத்திரம் | குறிப்பு |
| --- | --- | --- | --- |
| 2012 | *கும்கி* | மாதையன் |  |
| 2013 | *வருத்தப்படாத வாலிபர் சங்கம் (திரைப்படம்)* | காவல் அதிகாரி |  |
| 2013 | *ஜன்னல் ஓரம்* |  |  |
| 2014 | *ஜில்லா (திரைப்படம்)* | வீரபாண்டி |  |
| 2014 | *ரம்மி* |  |  |
| 2014 | *தெனாலிராமன்* |  |  |
| 2014 | *அஞ்சான்* | க்ரீம் பாய் |  |
| 2014 | *இரும்புக் குதிரை* | ரூபன் |  |
| 2014 | *மொசக்குட்டி* | விருமாண்டி |  |
| 2014 | *அப்புச்சி கிராமம்* |  |  |
| 2015 | *காக்கா முட்டை (திரைப்படம்)* | பழரசம் |  |
| 2015 | *ஸ்ட்ராபெரி* | டிசோசா |  |
| 2015 | *புலி* | மூலிகை மருத்துவர் |  |
| 2016 | *திருநாள் (திரைப்படம்)* | நாயகியின் தந்தை |  |
| 2016 | *விருமாண்டிக்கும் சிவனாண்டிக்கும்* | விருமாண்டி |  |
| 2016 | *பறந்து செல்ல வா* | டக்ளஸ் |  |
| 2017 | *சி3 (திரைப்படம்)* | ஆசிரியர் |  |
| 2017 | *சரவணன் இருக்க பயமேன்* |  |  |
| 2020 | *மீண்டும் ஒரு மரியாதை* |  |  |
| 2021 | *வேலன்* | தில்லையார் |  |
| 2021 | *ஆனந்தம் விளையாடும் வீடு* | பெரியாம்பள |  |
| 2022 | *பன்றிக்கு நன்றி சொல்லி* | சண்முக பாண்டியன் |  |
| 2023 | *ரன் பேபி ரன்* | பிரான்சிஸ் ராஜா |  |
| 2023 | *பத்து தல* | சபரி | } |

## இவற்றையும் காண்க
- இந்தியத் திரைப்படத்துறை

## ஆதாரங்கள்
# ரோஜி முள்ளன்மடக்கல் சான்


**ரோஜி முள்ளன்மடக்கல் சான்** (*Roji Mullanmadakkal John*, பிறப்பு 20 மே 1984) என்பவர் கேரளத்தின் எர்ணாகுளத்தைச் சேர்ந்த இந்திய அரசியல்வாதியும், இந்திய தேசிய காங்கிரசின் உறுப்பினரும் ஆவார், எர்ணாகுளம் மாவட்டத்திலுள்ள அங்கமாலி சட்டமன்றத் தொகுதியின் கேரள சட்டமன்ற உறுப்பினர் ஆவார்.  

ரோஜி 2016 இல் அங்கமாலி சட்டமன்றத் தொகுதியில் நின்று கேரளாவின் சட்டமன்ற உறுப்பினராகத் தேர்ந்தெடுக்கப்பட்டார், 2021 இல் மீண்டும் தேர்ந்தெடுக்கப்பட்டார். ரோஜி இந்திய தேசிய காங்கிரசின் தேசிய மாணவர் பிரிவான இந்திய தேசிய மாணவர் சங்கத்தின் தலைவராகவும் பணியாற்றியுள்ளார்.
# சிறீபாலா கே. மேனன்


**சிறீபாலா கே மேனன்** (*Sreebala K. Menon*) என்பவர் ஒரு மலையாளி எழுத்தாளர் மற்றும் திரைப்படப் படைப்பாளி ஆவார். இவரது *19, கேனால் ரோடு* என்ற நூலுக்காக 'சிறந்த நகைச்சுவை எழுத்து' என்ற பிரிவில் 2005 ஆம் ஆண்டு கேரள சாகித்ய அகாதமி விருதைப் பெற்றார். மாத்ருபூமி புக்ஸ் மூலம் 'ஸ்லைவியாப்ளாத்தின் மாஸ்டர் பீஸ்' என்ற சிறுகதைத் தொகுப்பை வெளியிட்டுள்ளார். மலையாளத்தில் இவரது முதல் திரைப்படமான லவ் 24x7 என்ற படம் இவருக்கு கேரள அரசு திரைப்பட விருதையும், ராமு காரியத் விருதையும் (சிறந்த அறிமுக இயக்குநர் 2015) பெற்றுத்தந்தது. இவர் ஏசியாநெட் நியூசின் மூத்த செய்தி ஆசிரியரான ஜிம்மி ஜேம்சை மணந்தார்.  

## கல்வி
சிறீபாலா சென்னைப் பல்கலைக்கழகத்தில் ஆங்கில இலக்கியத்தில் முதுகலைப் பட்டம் பெற்றார். இவர் திருவனந்தபுரத்தில் உள்ள சி-டிஐடியில் அறிவியல் மற்றும் மேம்பாட்டு தகவல் தொடர்பு பயிற்சி பெற்றார்.  

2009 இல் சிறீபாலாவின் 20 நிமிட குறும்படமான *பந்திபோஜனம்*, படத்தில் சாதியைக் கையாண்டதற்காக நேர்மறையான விமர்சனங்களைப் பெற்றார். படத்தின் கருப்பொருள் உணவு பற்றிய பல்வேறு கருத்துகளைக் கொண்டதாக உள்ளது; நண்பர்களிடையே பகிர்ந்து கொள்ளப்படும் உணவு, ஒரு சாதியினருக்கு தீண்டக்கூடாத உணவு, ஆனால் மற்றொரு இனத்தவருக்கு சுவையான உணவு, கூட்டாகச் சமைத்து உண்ணக்கூடிய சமூக விருந்து. இவரது குறும்படம் *ஜர்னி ஃப்ரம் டார்க்னஸ் டு லைட்* 2005 ஆம் ஆண்டு எபிலிட்டி ஃபெஸ்டில் மூன்றாம் பரிசைப் பெற்றது சிறீபாலா மேனன் இயக்குநர் சத்யன் அந்திகாட்டுடன் பல படங்களில் பணியாற்றியுள்ளார்.  

## சர்ச்சை
2004 ஏப்ரல் 28 இல், சிறீபாலா தனது அடுக்குமாடி குடியிருப்பின் குடியிருப்போர் சங்க அலுவலகப் பணியாளர்கள் தன் தனிப்பட்ட வாழ்வில் நுழைந்து துன்புறுத்துவதாக கூறி அவர்களுக்கு எதிராக மாநில மகளிர் ஆணையத்தை (SWC) அணுகினார். இவர் தனித்து வாழும் பெண் என்பதால், இவரது அடுக்ககத்துக்கு வருபவர்கள் தங்கள் பெயரை ஒரு புத்தகத்தில் எழுதுமாறு கேட்டுக்கொள்ளப்பட்டனர். இது தனது தனியுரிமையை மீறுவதாக இவர் கருதினார்.  

இந்த நிகழ்வு வாடகைதாரரின் தனியுரிமை மற்றும் பணிபுரியும் பெண்கள் தங்க வீடு தேடும்போது அவர்கள் எதிர்கொள்ளும் பிரச்சனைகள் குறித்த விவாதத்தைத் தூண்டியது. இதுகுறித்து மாநில மகளிர் ஆணைய இயக்குநர் வி. சாந்தாராம் கூறுகையில், "இதில் நாங்கள் உரிய நடவடிக்கை எடுப்போம். அரசியலமைப்பு பெண்களுக்கு சிறப்புப் பாதுகாப்பை வழங்குகிறது. மேலும் எந்த விதமான உடல் அல்லது வாய்மொழி துன்புறுத்தல்களையும் காவல்துறை அதிகாரிகளின் கவனத்திற்குக் கொண்டு செல்லலாம். இதுபோன்ற அநியாயத்தை பெண்டும் பொறுத்துக்கொள்ளக் கூடாது என்றார்.  

## திரைப்படவியல்

- *ஜர்னி பர்ம் டார்க்னஸ் டூ லைட்* (2005) - குறும்படம்
- *பந்திபோஜனம்* (2009) – குறும்படம்
- *லவ் 24x7* (2015) - அறிமுகப் படம்
# ஆன்ஃபீல்டு


***ஆன்ஃபீல்டு*** என்பது இங்கிலாந்தின் லிவர்பூலில் உள்ள ஆன்ஃபீல்டு உள்ள ஒரு கால்பந்து மைதானமாகும், இது 60,725 பேர் அமரக்கூடிய திறன் கொண்டது, இது இங்கிலாந்தின் ஐந்தாவது பெரிய கால்பந்து மைதானமாகும்.1892 இல் லிவர்பூல் உருவானதிலிருந்து இதுவே அதன் தாயகமாக இருந்து வருகிறது. கிளப் தலைவருடனான தகராறிற்குப் பிறகு அவர்கள் குடிசன் பூங்காவிற்குச் செல்வதற்கு முன்பு, இது முதலில் 1884 முதல் 1891 வரை எவர்டனின் இல்லமாக இருந்தது.1892 இல் லிவர்பூல் உருவானதிலிருந்து இதுவே அதன் தாயகமாக இருந்து வருகிறது. கிளப் தலைவருடனான தகராறிற்குப் பிறகு அவர்கள் குடிசன் பூங்காவிற்குச் செல்வதற்கு முன்பு, இது முதலில் 1884 முதல் 1891 வரை எவர்டனின் இல்லமாக இருந்தது.  

இந்த மைதானம் சுற்றியுள்ள பகுதியான ஆன்ஃபீல்டின் பெயரிடப்பட்டது. இந்த வார்த்தை பழைய மற்றும் மத்திய ஆங்கில வார்த்தைகளின் கலவையில் உருவானது, அதாவது "ஒரு சாய்வில் ஒரு புலம்".  
## தொகுப்பு

## போக்குவரத்து
இந்த மைதானம் லிவர்பூல் லைம் ஸ்ட்ரீட் ரயில் நிலையம் சுமார் 2 மைல் (3 கி.மீ.) தொலைவில் உள்ளது, இது லண்டன் யூஸ்டன் ரயில் நிலையம் இருந்து மேற்கு கடற்கரை மெயின் வழித்தடம் அமைந்துள்ளது. கிர்க்டேல் ரயில் நிலையம், ஸ்டேடியத்திலிருந்து சுமார் 1 மைல் (1.6 கி.மீ.) தொலைவில் உள்ளது, இது ஆன்ஃபீல்டுக்கு அருகில் உள்ள ரயில் நிலையமாகும்.
# புரோடாக்டினியம் நைட்ரைடு



**புரோடாக்டினியம் நைட்ரைடு** (*Protactinium nitride*) என்பது PaN என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். புரோடாக்டினியம் நைட்ரைடு ஓர் இருமச் சேர்மமாகக் கருதப்படுகிறது.  

## தயாரிப்பு
புரோடாக்டினியம் உலோகமும் நைட்ரசனும் சேர்ந்து வினைபுரிவதால் புரோடாக்டினியம் நைட்ரைடு உருவாகிறது.:  
::2Pa + N<sub>2</sub> → 2PaN  

புரோடாக்டினியம்(IV) குளோரைடு அல்லது புரோடாக்டினியம்(V) குளோரைடை அம்மோனியா வாயுவுடன் சேர்த்து சூடுபடுத்தினாலும் புரோடாக்டினியம் நைட்ரைடு உருவாகும்.  

## இயற்பியல் பண்புகள்
Fm3m என்ற இடக்குழுவில் கனசதுரப் படிகத் திட்டத்தில் புரோடாக்டினியம் நைட்ரைடு படிகமாகிறது.
# பிருத்வி அரங்கம்

**பிரித்வி அரங்கம்** ( *Prithvi Theatre* ) என்பது மும்பையின் ஜூகூவின் சுற்றுப்புறத்தில் அமைந்துள்ள ஒரு அரங்காகும். பாலிவுட்டில் மிகவும் செல்வாக்கு மிக்க நடிகர் மற்றும் இயக்குநர் குடும்பங்களில் ஒன்றான பிருத்விராஜ் கபூரின், கபூர் குடும்பம், 1944 இல் 'பிரித்வி தியேட்டர்ஸ்' என்ற நாடக நிறுவனத்தை நிறுவியது. நிறுவனம் பதினாறு ஆண்டுகள் தங்கள் நாடகத்தை பல்வேறு ஊர்களில் நிகழ்த்தியது. இந்த அரங்கம் சசி கபூர் மற்றும் அவரது மனைவி ஜெனிபர் ஆகியோரால் கட்டமைக்கப்பட்டது. சசியின் தந்தை பிருத்விராஜின் நினைவாக, அவர் தனது நாடக நிறுவனத்திற்கு "ஒரு அரங்கம்" வேண்டும் என்று முடிவுசெய்து கட்டிடக் கலைஞர் வேத் செகன் என்பவரால் வடிவமைக்கப்பட்டு 1978 இல் திறக்கப்பட்டது. 1984 இல் ஜெனிபர் இறக்கும் வரை அரங்கதை நிர்வகித்தார். சசி கபூர் அரங்கத்தின் நிர்வாக அறங்காவலராக இருந்தார். மேலும் தினசரி நடவடிக்கைகளை குணால் கபூர் என்பவரைக் கொண்ட ஒரு குழுவுடன் கவனித்து வந்தார்.  

## பின்னணி

பிருத்வி அரங்கத்தில் ஒரு நாடகம் நடத்தப்படுகிறது. ]]  

1978 ஆம் ஆண்டு நவம்பர் 5 ஆம் தேதி மும்பையில் பிருத்வி அரங்கம் திறக்கப்பட்டது. *ஜி.பி.தேஷ்பாண்டே* எழுதிய "உத்வஸ்த தர்மசாலா" என்ற நாடகம், நசிருதீன் ஷா, ஓம் பூரி மற்றும் பெஞ்சமின் கிலானி ஆகியோரால் மேடையேற்றப்பட்டது. இது பிருத்வியின் முதல் நாடகம் ஆகும். இதைத் தொடர்ந்து இந்திய நாடக அரங்க சங்கத்தின் சார்பில் நடிகரும் இயக்குனருமான எம்.எஸ்.சத்யு இயக்கியந அரசியல் ையாண்டி நாடகம்ான "பக்ரி",என்ற நாடகம் நிகழ்த்தபட்டது.  

1983 ஆம் ஆண்டு திரையரங்கின் ஐந்தாவது ஆண்டு விழா, பிருத்வியின் சிறந்த காட்சிகளைக் காண்பிக்கும் விழாவாகக் கொண்டாடப்பட்டது, இந்த நிகழ்வு பார்வையாளர்கள் மற்றும் விமர்சகர்களிடையே வெற்றிகரமாகக் கருதப்பட்டது. இப்போது அரங்கத்துடன் இணைக்கப்பட்டுள்ள *பிருத்வி கஃபே* கலைஞர்கள் மற்றும் கலை ஆர்வலர்களின் நன்கு அறியப்பட்ட சந்திப்பு இடமாக மாறிவிட்டது.  

பிருத்திவி அரங்கத்தின் வழிகாட்டியான ஜெனிபர் கபூர், 7 செப்டம்பர் 1984 இல் இறந்தார். இவர் இறந்த நாளில்கூட அரங்கத்தை மூடாமல் தொடர்ந்து நிகழ்ச்சிகள் நடைபெற்றன. உண்மையான நாடக பாரம்பரியத்தின்படி 'காட்சி நடந்தது'.  

1990 களில், ஜெனிபரின் மகள் சஞ்சனா கபூர் தனது சகோதரர் குணால் கபூருக்கு அரங்கம் மற்றும் அதன் பல்வேறு செயல்பாடுகளில் உதவத் தொடங்கினார். படிப்படியாக, அவர் 'பிரித்வி பிளேயர்ஸ்' மற்றும் 'லிட்டில் ப்ரித்வி பிளேயர்ஸ்' (குழந்தைகளுக்கான அரங்கம்) போன்ற செயல்பாடுகள் மற்றும் பட்டறைகளையும் சேர்த்தார்.  

## நிகழ்ச்சிகள்

பிருத்வி திரையரங்கில் திங்கட்கிழமைகள் தவிர ஒவ்வொரு நாளும் காட்சிகள் நிகழ்த்தப்படுகின்றன. மேலும் குழந்தைகளுக்கான கோடைகாலப் பயிற்சிப் பட்டறைகள் மற்றும் நாடகங்கள், பிப்ரவரி 28 அன்று நினைவுக் கச்சேரி, நவம்பரில் வருடாந்திர நாடக விழா மற்றும் மொழி, கவிதை, சர்வதேச திரைப்பட வெளியீடு மற்றும் ஆவணப்படங்கள் மற்றும் கலை நிகழ்ச்சிகளை ஊக்குவிக்கும் பல கூட்டு நிகழ்ச்சிகள் நடத்தப்படுகின்றன. பொதுமக்களுக்கு அனுமதி இலவசம்.  

## கௌரவம்
பிருத்வி அரங்கம் மற்றும் பிருத்விராஜ் கபூர்]]  
இந்திய அரசாங்கம் 1995 ஆம் ஆண்டு 'பிரித்வி அரங்கத்தின்' 50 ஆண்டுகளைக் குறிக்கும் வகையில் ஒரு நினைவு அஞ்சல் தலையை வெளியிட்டது. 2006 ஆம் ஆண்டில், *கலா தேஷ் கி சேவா மே* (தேசத்தின் சேவையில் கலை) என்று பெயரிடப்பட்ட அதன் வருடாந்திர விழா பிருத்விராஜ் கபூரின் பிறந்த நூற்றாண்டு விழாவாக கொண்டாடியது.
# சமாரியம்(III) ஆண்டிமோணைடு



**சமாரியம்(III) ஆண்டிமோனைடு** (*Samarium(III) antimonide*) என்பது SmSb. என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். சமாரியமும் ஆண்டிமனியும் சேர்ந்து படிகங்களாக இச்சேர்மம் உருவாகிறது..  

## தயாரிப்பு
வெற்றிடத்தில் சமாரியத்தையும் ஆண்டிமனியையும் சேர்த்து உயர் வெப்பநிலைக்கு (1922 பாகை செல்சியசு வெப்பநிலை) சூடாக்கினால் சமாரியம்(III) ஆண்டிமோனைடு உருவாகும்.  

::Sm+Sb-------> SmSb  

## இயற்பியல் பண்புகள்
Fm3m என்ற இடக்குழுவில் கனசதுரப் படிகத் திட்டத்தில் a = 0.6271 நானோமீட்டர், Z = 4, என்ற அளவுருக்களுடன் சோடியம் குளோரைடு படிகமொத்த வடிவத்தில் சமாரியம்(III) ஆண்டிமோனைடு படிகமாகிறது.  

சமாரியம்(III) ஆண்டிமோனைடு 2000 ° செல்சியசு அல்லது 1922 °செல்சியசு வெப்பநிலையில் முற்றிசைவாக உருகத் தொடங்கும்.
# சமாரியம்(III) நைட்ரைடு



**சமாரியம்(III) நைட்ரைடு** (*Samarium(III) nitride*) என்பது SmN. என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும்.  

## தயாரிப்பு
சமாரியமும் நைட்ரசனும் நேரிடையாகச் சேர்ந்து வினைபுரிந்து சமாரியம்(III) நைட்ரைடு சேர்மம் உருவாகும்.:  
::2 Sm + N<sub>2</sub> → 2 SmN  

## இயற்பியல் பண்புகள்
Fm3m என்ற இடக்குழுவில் கனசதுரப் படிகத் திட்டத்தில் a = 0.50481 நானோமீட்டர், Z = 4 என்ற அணிக்கோவை அளவுருக்களுடன் சோடியம் குளோரைடு படிகமொத்த வடிவத்தில் சமாரியம்(III) நைட்ரைடு படிகமாகிறது.
# கிச்சிசோடென்


**கிஷோடென்** அல்லது **கிச்சிசோடென்** அல்லது **குடோகுடென்** என்பது ஒரு ஜப்பானிய பெண் தெய்வம். இது இந்து தெய்வமான லட்சுமியிலிருந்து பௌத்த மதத்தின் வழியாகத் தழுவி எடுக்கப்பட்டது. ஜுரோஜின் அல்லது ஃபுகுரோகுஜுவுக்குப் பதிலாக கிச்சிசோடென் சில சமயங்களில் அதிர்ஷ்டத்தின் ஏழு கடவுள்களில் ஒருவராக (*ஃபுகுஜின்*) பெயரிடப்படுகிறார். எடுத்துக்காட்டாக, *புட்சுஸுய்* தொகுப்பின் 1783 பதிப்பில் (1796 இல் மறுபதிப்பு செய்யப்பட்டது), கிச்சிசோடென் ஏழு ஃபுகுஜின்களில் ஒன்றான ஃபுகுரோகுஜுவை மாற்றினார். கிச்சிசோடென் மகிழ்ச்சி, கருவுறுதல் மற்றும் அழகு ஆகியவற்றின் தெய்வமாக கருதப்படுகிறார். அவரின் உருவப்படத்தில் பொதுவாக அவரது கையில் ஒரு நியோய்ஹோஜு ரத்தினம் (如意宝珠) உள்ளது. கிச்சிசோடென் மற்றும் நியோய்ஹோஜு ரத்தினம் இரண்டும் *ககோமின்* சின்னத்தால் குறிப்பிடப்படுகின்றன.  

ஏழு ஃபுகுஜின்களில் இந்து முப்பெரும் தேவியர்கள் மூன்றும் ஃபுகுஜினில் குறிப்பிடப்படுகின்றன, டைகோகுடென் பார்வதியையும், பென்சைட்டன் சரசுவதியையும் பிரதிநிதித்துவப்படுத்துகிறார்கள்.
# கிகாகு

**கிகாகு** (伎楽), அல்லது **குரே-காகு** (呉楽) என்றும் அழைக்கப்படுவது, அசுகா காலத்தில் சப்பானில் பயிற்சிக்கப்பட்ட ஒரு முகமூடி அணிந்த நாடக-நடன நிகழ்ச்சியின் வகையைக் குறிக்கிறது. இந்த கலை பிற்காலத்தில் அழிந்துபோனது மற்றும் இப்போது நடைமுறையில் இல்லை.  

## வரலாறு
*கிகாகு* பேரரசி சுய்கோவின் (கி.பி. 612) ஆட்சியின் இருபதாம் ஆண்டில் கொரியாவின் மூன்று அரசுகளில் ஒன்றான குடாராவிலிருந்து அறிமுகப்படுத்தப்பட்டதாக பதிவுகள் கூறுகின்றன. கணக்குகளின்படி, மிமாஜி என்றவர் சகுராய்க்கு வந்து சப்பானிய இளைஞர்களுக்கு கிகாகு கற்பித்தார். அவர் இந்த கலையை சீனாவில் கற்று வந்ததாக கூறப்படுவதால், இதன் தோற்றம் சீனாவில் இருந்திருக்கலாம். சுய்கோ காலத்தில் (கி.பி. 593/604-658) சப்பானிய நீதிமன்ற த்தில் சீன மற்றும் கொரிய கலாச்சாரத்தின் தாக்கம் அதிகமாக இருந்தது. அந்த நேரத்தில் இளவரசர் ஷோடோகு, சப்பானுக்குள் பௌத்த கலாச்சாரத்தை அனுமதிப்பதிலும் பரப்புவதிலும் ஒரு தீர்க்கமான பங்கைக் கொண்டிருந்தார். கலாச்சாரத்தின் இந்த பரவலானது கிகாகு பல சப்பானியர்களால் நிகழ்த்தி பார்க்க அனுமதித்தது. முகமூடிகள் இதன் ஒருங்கிணைந்த அம்சமாக இருந்தன மற்றும் பல்வேறு பண்புகள் மற்றும் பண்புகளை பிரதிநிதித்துவப்படுத்தியது.  

இதன் வரலாறு பெரும்பாலும் பரவலாக விவாதிக்கப்படுகிறது, ஏனெனில் தற்போதுள்ள சில முகமூடிகளைத் தவிர ஆசியாவின் பிரதான நிலப்பரப்பில் இது பற்றிய ஆவணங்கள் எதுவும் இல்லை. வலுவான ஆதாரங்கள் இல்லாததால், ஆராய்ச்சியாளர்கள் இதன் உண்மையான தோற்றம் மற்றும் அதன் செயல்முறைகள், கதாபாத்திரங்கள், கதைக்களம் மற்றும் நிகழ்ச்சிகளை புரிந்துகொள்வதை பெரும்பாலும் கடினமாக்குகிறது.  

## செயல்திறன்
கிகாகு இசையின் துணையுடன் நிகழ்த்தப்பட்டது. புல்லாங்குழல், இடுப்பு டிரம் (腰鼓, யோகோ), குரெட்சுசுமி (呉鼓, 'வு டிரம்')  மற்றும் ஷோபன் (鉦盤) ஆகியவை நாராவில் பயன்படுத்தப்படும் மூன்று கருவிகளாகும்.  ஹியான் காலத்தின் தொடக்கத்தில் (9 ஆம் நூற்றாண்டு) ஒரு வகை சங்கு (டோபியோஷி (銅鈸子)) பயன்படுத்தப்பட்டது.  

செயல்திறனின் எஞ்சியிருக்கும் ஒரே விளக்கம் *க்யோகுனஸோ* இசைக் கட்டுரையிலிருந்து வருகிறது. இதை எழுதியவர் கோமா நோ சிகாசனே (இறப்பு 1242). இதன்படி, நேடோரி (கருவிகளை தயார்படுத்துதல்), தொடக்கத்தை சமிக்ஞை செய்கிறது, அதைத் தொடர்ந்து கருவிகளின் முன்னுரை. *சீடோ* என பெயரிடப்பட்ட எழுத்து முகமூடி, அணிவகுப்பின் முன்பகுதியில் இடம்பிடித்திருக்கலாம் என்று ஊகிக்கப்படுகிறது, குறிப்பாக இந்த முகமூடி சில கோயில்களின் சொத்துப் பேரேடுகளில் முதலில் பட்டியலிடப்பட்டுள்ளது. சிங்க நடனம், மல்யுத்த வீரர், பறவைக்காரர் மற்றும் பிரம்மன் ஆகியோரின் தனி நடனங்களுடன் நிகழ்ச்சி தொடங்குகிறது.
# ஜெனிபர் கெண்டல்


**ஜெனிபர் கெண்டல்** ( *Jennifer Kendal*; 28 பிப்ரவரி 1934 - 7 செப்டம்பர் 1984) ஓர் ஆங்கில நடிகையும் மற்றும் பிருத்வி அரங்கத்தின் நிறுவனரும் ஆவார். *36 சௌரிங்கி லேன்* (1981) திரைப்படத்தில் முன்னணி பாத்திரத்தில் நடித்ததற்காக இவர் சிறந்த நடிகைக்கான பாஃப்டா விருதுக்கு பரிந்துரைக்கப்பட்டார். *பாம்பே டாக்கி* (1970), *ஜூனூன்* (1978), *ஹீட் அண்ட் டஸ்ட்* (1983), மற்றும் காரே பைரே (1984) ஆகியவை இவரது பிற திரைப்படத் தோற்றங்களில் அடங்கும்.  

## குழந்தைப் பருவம்
ஜெனிபர் கெண்டல் இங்கிலாந்தின் சவுத்போர்ட்டில் ஜெஃப்ரி கெண்டல் மற்றும் லாரா லிடெல் ஆகியோருக்குப் பிறந்தார். ஆனால் தனது இளமைக் காலத்தின் பெரும்பகுதியை இந்தியாவில் கழித்தார். இவருக்கு பெலிசிட்டி கெண்டல் என்ற ஒரு தங்கை உண்ள்ளார். ஜெனிபர் "சேக்சுபியரேனா" என்ற பயண நாடக நிறுவனத்தை நடத்தி வந்தார். இது இந்தியா முழுவதும் பயணம் செய்தது. பின்னர் இது*சேக்சுபியர் வாலா* (1965) என்ற பெயரில் திரைப்படமாகத் தயாரிக்கப்பட்ட போது அதில் கெண்டல் தோன்றி நடித்திருந்தார். மேலும் இவரது பெற்றோர் மற்றும் ஐவரது சகோதரி ஆகியோருடன் இவரது கணவர் சசி கபூரும் நடித்திருந்தனர்.  

## தொழில் வாழ்க்கை
1956 ஆம் ஆண்டு கொல்கத்தாவில் சசி கபூரும் கெண்டலும் முதல்முறையாக சந்தித்தனர். அங்கு சசி கபூர் பிரித்வி தியேட்டர் நிறுவனத்தின் ஒரு பகுதியாக இருந்தார். ஜெனிபர் சேக்சுபியரேனாவின் ஒரு பகுதியாக *தி டெம்பஸ்ட்* என்ற நாடகத்தில் மிராண்டாவாக நடித்தார். விரைவில், சசி கபூரும் நிறுவனத்துடன் சுற்றுப்பயணம் செய்யத் தொடங்கினார். இவர்கள் ஜூலை 1958 இல் திருமணம் செய்துகொண்டனர். ஜெனிபரும் சசி கபூரும் மும்பையில் உள்ள பிரித்வி அரங்கின் வளர்ச்சியில் முக்கியப் பங்காற்றினர். 1978 இல் நகரின் ஜூகூ பகுதியில் இவர்களது திரையரங்கு திறக்கப்பட்டது. ஜெனிபர் மற்றும் கபூர் பல படங்களில் ஒன்றாக நடித்தனர். குறிப்பாக *மெர்ச்சன்ட் ஐவரி புரொடக்ஷன்ஸ்* தயாரித்த படங்கள். இவர்களின் முதல் கூட்டு நடிப்பு *பாம்பே டாக்கி* (1970) இல் வெளிவந்தது.  

## சொந்த வாழ்க்கை
இத் தம்மதியினருக்கு குணால் கபூர் மற்றும் கரண் கபூர் என்ற இரு மகன்களும் மற்றும் சஞ்சனா கபூர் என்ற ஒரு மகளும் என மூன்று குழந்தைகள் பிறந்தனர். அனைவரும் முன்னாள் பாலிவுட் நடிகர்கள்.  

பிருத்திவி அரங்கத்தின் வழிகாட்டியான ஜெனிபர் 1982 முதல் முனையப் பெருங்குடல் புற்றுநோயால் பாதிக்கப்பட்டிருந்த இவர் 1984 செப்டம்பர் 7 அன்று இறந்தார். இவர் இறந்த நாளில்கூட அரங்கத்தை மூடாமல் தொடர்ந்து நிகழ்ச்சிகள் நடைபெற்றன. உண்மையான நாடக பாரம்பரியத்தின்படி 'காட்சி நடந்தது'.
# நேகா சர்மா (துடுப்பாட்டம்)



**நேகா சர்மா** (*Neha Sharma*) ஐக்கிய அரபு அமீரக தேசிய துடுப்பாட்ட அணிக்காக விளையாடும் ஓர் இந்திய வம்சாவளி துடுப்பாட்ட வீராங்கனையாவார். 1988 ஆம் ஆண்டு சூலை மாதம் 9 ஆம் தேதியன்று இவர் பிறந்தார். 2018 ஆம் ஆண்டில் நடைபெற்ற பன்னாட்டுத் துடுப்பாட்ட அவை மகளிர் உலக இருபது20 தகுதிப் போட்டிக்கான ஐக்கிய அரபு அமீரக அணியில் இவர் இடம் பெற்றார். 2018 ஆம் ஆண்டு சூலை மாதம் 10 ஆம் தேதியன்று நடைபெற்ற உலக இருபது20 தகுதிச் சுற்றுப் போட்டியில் வங்காளதேசத்திற்கு எதிராக ஐக்கிய அரபு அமீரக அணிக்காக நேகா சர்மா முதன் முதலில் அறிமுகமானார்.
# சீன் ரூல்லே


**சீன் ரூல்லே** (Jean Ruelle, 1474-24 September 1537 ஆங்கிலம்: *Jean Ruelle*, இலத்தீன்: *Ioannes Ruellius* ) என்வர் பிரெஞ்சு மருத்துவரும், தாவரவியலாளரும் ஆவார். 1536 ஆம் ஆண்டு இவர் பாரிசில் வெளியிட்ட, *மறுமலர்ச்சி (ஐரோப்பா)வில் தாவரவியல் ஒப்பந்தம்* (*De Natura Stirpium*) என்ற பொருள்படும் முக்கிய நூல், தாவரவியல் துறையில் பல மாற்றங்களை கொண்டு வந்தது. இவர் சோயிசன்சு (Soissons) நகரில் பிறந்தார். சுயமாகவே கிரேக்க மொழியையும், இலத்தீனிய மொழியையும் கற்றார். 1508ஆம் ஆண்டு மருத்துவத்தில் பட்டம் பெற்றார்.
# பெலிசிட்டி கெண்டல்


**பெலிசிட்டி ஆன் கெண்டல்** ( *Felicity Kendal* ) (பிறப்பு 25 செப்டம்பர் 1946) ஓர் ஆங்கில நடிகையாவார். இவர் முக்கியமாக தொலைக்காட்சி மற்றும் நாடகங்களில் பணிபுரிகிறார். 70 ஆண்டுகளுக்கும் மேலான வாழ்க்கையில் பல மேடை மற்றும் திரை வேடங்களில் தோன்றினார். 1975 ஆம் ஆண்டு ஒளிபரப்பான *தி குட் லைஃப்* என்ற தொலைக்காட்சித் தொடரில் *பார்பரா குட்* என்ற வேடத்தில் நடித்தது இவருக்கு புகழைப் பெற்று தந்தது.  

## ஆரம்ப கால வாழ்க்கை
பெலிசிட்டி கெண்டல் இங்கிலாந்தின் ஓல்டனில் இல் பிறந்தார். இவர் நடிகரும் மேலாளருமான லாரா லிடெல் மற்றும் ஜெஃப்ரி கெண்டலின் இளைய மகள். இவரது மூத்த சகோதரி ஜெனிபர் கெண்டலும் ஒரு நடிகை.  

பர்மிங்காமில் வளர்ந்த கெண்டல் தனது ஏழு வயதில் குடும்பத்துடன் இந்தியா வந்தார். மேலும் வயதில் கொல்கத்தாவில் இருக்கும்போது குடற்காய்ச்சலால் பாதிக்கப்பட்டார்.  

## *த குட் லைப்*
1975 இல், கெண்டல் தொலைக்காட்சிக்காக பிபிசி சிட்காம் என்ற நகைச்சுவை நிகழ்ச்சியான *தி குட் லைஃப்* மூலம் தொலைக்காட்சியில் அறிமுகமானார். இவரும் ரிச்சர்ட் பிரையர்சு ஆகிய இருவரும் வாழ்வதற்கான போராட்டத்திலிருந்து வெளியேறி ஒரு நல்ல வாழ்க்கை வாழும் ஒரு நடுத்தர தம்பதியினரான பார்பரா மற்றும் டாம் குட் ஆக நடித்தனர். கெண்டல் அனைத்து 30 அத்தியாயங்களிலும் தோன்றினார். இது 1975 முதல் 1978 வரை நான்கு தொடர்களாக ஒளிபரப்பப்பட்டது.  

## மேடை நாடகம்
கெண்டல், ஒன்பது மாதக் குழந்தையாக இருக்கும்போது மேடையில் அறிமுகமானார். இவர் *எ மிட்சம்மர் நைட்ஸ் ட்ரீம்* என்ற நாடகத்தில் ஒரு மாற்றுத் திறனாளி பையனாக மேடையில் தோன்றினார்.  

*மைனர் மர்டர்* (1967) என்ற நாடகத்தில் இலண்டன் மேடையில் அறிமுகமானார். 1980கள் மற்றும் 1990களில் இவர் டாம் ஸ்டாப்பர்டு என்பவருடன் சேர்ந்து தொழில்முறை சங்கத்தை உருவாக்கி, *தி ரியல் திங்* (1982), *ஹாப்குட்* (1988), *ஆர்காடியா* (1993), *மை* (1995) மற்றும் *இந்தியன்* உட்பட பல நாடகங்களில் நடிக்க ஆரம்பித்தார். *இந்தியன்* முதலில் ஒரு வானொலி நாடகமாகத் தயாரிக்கப்பாட்டது. அதில் இவருக்காகவே ஒரு பாத்திரம் எழுதப்பட்டது.  

## பிற பணிகள்
1995 ஆம் ஆண்டில், ஆங்கிலக் கவிஞரான எட்வர்ட் லியரின் முட்டாள்தனமான பாடல்களின் தொகுப்பைக் கொண்டு, பிரத்யேகமாக உருவாக்கப்பட்ட ஒரு ஒலிநாடாவில் கவிதைகளைப் படித்தவர்களில் இவரும் ஒருவர்.  

## சொந்த வாழ்க்கை
திரோவ் என்லி என்பவருடான (1968-1979) முதல் திருமணமும் மற்றும் மைக்கேல் ருத்மேன் என்பவருடனான (1983-94) இரண்டாவது திருமணமும் விவாகரத்தில் முடிந்தது. என்லியுடனான திருமணம் மூலம் சார்லி மற்றும் ருட்மேனுடனான திருமணத்திலிருந்து ஜேக்கப் என இவருக்கு இரண்டு மகன்கள் உள்ளனர். 1991 இல், இவர் ருத்மேனை விட்டு வெளியேறினாலும், பின்னர், இவர்கள் 1998 இல் மீண்டும் இணைந்தனர்  

கெண்டல் 1995 புத்தாண்டு மரியாதையில் நாடகத்திற்கான சேவைகளுக்காக பிரித்தானியப் பேரரசின் தளபதியாக நியமிக்கப்பட்டார். இவர் முன்பு பெண்கள் அரச கழக தன்னார்வ சேவை என்ற தொண்டு நிறுவனத்தின் தூதராக உள்ளார்.
# பாவனா ரெட்டி


**பாவனா ரெட்டி** (*Bhavana Reddy*) ஒரு இந்திய பாரம்பரிய குச்சிப்புடி நடனக் கலைஞர், பாடகர், பாடலாசிரியர் மற்றும் குச்சிப்புடி நடனத்தை கற்பிக்கும் ஆசிரியர் ஆவார். இவர் புகழ்பெற்ற நடன இணைகளான இராஜா மற்றும் இராதா ரெட்டி தம்பதியரின் இளைய மகள் மற்றும் மாணவியாக அறியப்படுகிறார்.  

## ஆரம்ப கால வாழ்க்கை
பாவனா ரெட்டி இந்தியாவின் புது டெல்லியில் பிறந்து வளர்ந்தவர். குச்சிப்புடிக்கு அர்ப்பணிக்கப்பட்ட உலகின் முதல் மற்றும் ஒரே குடும்பமாக இவரது குடும்பம் லிம்கா புத்தகத்தில் இடம்பிடித்துள்ளது. பாவனா பத்மபூசண் விருது பெற்ற இராஜா, இராதா ரெட்டி மற்றும் கௌசல்யா ரெட்டி ஆகியோரின் இளைய மகள் ஆவார். இவர், யாமினி ரெட்டியின் தங்கை ஆவார்.  

புது தில்லியில் இளம் பெண்ணாக இருந்த பாவனா, ரகுபீர் சிங் ஜூனியர் மாடர்ன் பள்ளியில் ஜூனியர் பள்ளியில் பயின்றார். பின்னர் பாரகாம்பாவில் உள்ள மாடர்ன் பள்ளியில் படித்தார். பெண்களுக்கான சீமாட்டி சிறீ ராம் கல்லூரியில் வணிகவியல் பட்டம் பெற்றார். குச்சிப்புடி நடனத்தில் பாவனாவின் முறையான பயிற்சி இவரது பெற்றோரின் வழிகாட்டுதலின் கீழ் இவரது நான்காவது வயதில் தொடங்கியது.<  

## நடனம்
பாவனா இரண்டு தசாப்தங்களுக்கும் மேலாக குச்சிப்புடியில் நடனம் மற்றும் கோட்பாடு இரண்டையும் கற்றுக்கொண்டார். இவர் தனது ஐந்து வயதிலேயே உலகளாவிய சுற்றுப்பயணங்களில் தனது குடும்பத்துடன் நிகழ்ச்சிகளை நடத்தத் தொடங்கினார்.  

பாவனா சிறுவயதிலிருந்தே தயாரிப்புகளில் முன்னணி பாத்திரங்களில் நடித்தார். இவருக்கு ஆறு வயதாக இருந்தபோது *, கிருஷ்ண லீலா தரங்கிணி* போன்ற தயாரிப்புகளில் கிருஷ்ணாவாக (மக்கன் சோரி, காலிங்க நர்த்தனம், சியர் ஹரன் மற்றும் ராஸ லீலா) நடித்தார். 2011 ஆம் ஆண்டில், பாமகலாபம் என்ற சின்னமான மற்றும் பாரம்பரியமான குச்சிப்புடியில் சத்யபாமாவாக பாவனா நடித்தார்.  

தொழில்ரீதியாக, பாவனா ஐரோப்பா, அமெரிக்கா, கனடா, தென்கிழக்கு ஆசியா, மத்திய கிழக்கு மற்றும் இந்தியா ஆகிய நாடுகளுக்குச் சுற்றுப்பயணம் செய்துள்ளார் - இவர் 16 வயதை அடைவதற்கு முன்பே, பல முறை, உலகெங்கிலும் உள்ள பல மதிப்புமிக்க அரங்குகளில் உயரதிகாரிகளுக்காக நடத்தப்படும் நிகழ்ச்சிகள் உட்பட பல நிகழ்ச்சிகளில் பங்கேற்றுள்ளார். இவர் பரதநாட்டிய கலைஞரும் ஆசிரியருமான பத்மா சுப்ரமணியத்தின் கீழ் நாட்டிய சாஸ்திர கரண படிப்பில் சான்றிதழைப் பெற்றவர்.  

பாவனா நாட்டிய தரங்கிணி குச்சிப்புடி நடன நிறுவனத்தின் சர்வதேச கிளையை ஏப்ரல் 2020 இல் நிறுவினார். பள்ளி அதன் முதல் ஆண்டு விழாவை ஏப்ரல் 16, 2021 அன்று கொண்டாடியது. கூடுதலாக, நாட்டிய தரங்கிணியின் டெல்லி கிளையின் இயக்குநராக, இவர் நிகழ்வுகளை ஒழுங்கமைப்பதிலும் கற்பித்தலிலும் தீவிரமாக ஈடுபட்டுள்ளார். இவர் முதன்மை தனிப்பாடகராகவும், டாக்டர் ராஜா ராதா ரெட்டியின் உதவி நடன இயக்குநராகவும் உள்ளார், மேலும் இவர் தனது சொந்த தனி நடன நிறுவனத்திலும் பணியாற்றி வருகிறார்.  

## விருதுகள்
இவரது விருதுகள்:  

- இந்திய அரசின் சங்கீத நாடக அகாடமியின் பிஸ்மில்லா கான் யுவ புரஸ்கார் விருது 2017
- குச்சிப்புடி நடனத்திற்கான பங்களிப்பிற்கான வாழ்நாள் சாதனையாளர் விருது, தெலுங்கு கலாச்சார சங்கம், ஹூயூஸ்டன் டெக்சாஸ்
- FICCI இளம் பெண்கள் சாதனையாளர் விருது
- ஃபெமினா நார்த் பவர்லிஸ்ட் விருது
# டயமண்ட் நெக்லஸ்



**டயமண்ட் நெக்லஸ்** என்பது 2012 ஆம் ஆண்டு வெளியான இந்திய மலையாள மொழி காதல் நாடகத் திரைப்படமாகும். இதனை லால் ஜோஸ் இயக்கினார். கதை இக்பால் குட்டிப்புரம் எழுதியதாகவும்.  

இதில் பகத் பாசில், அனுஸ்ரீ, கௌதமி நாயர், சம்வ்ருதா சுனில் ஆகியோர் முக்கிய கதாபாத்திரங்களில் நடித்திருக்கின்றனர். இந்தப் படம் துபாயைச் சேர்ந்த புற்றுநோயியல் நிபுணர் டாக்டர் அருண்குமாரின் வாழ்க்கைக் கதையாகும். அருண்குமார் தன்னுடைய அம்மாவின் கவனிப்பு மற்றும் கட்டுப்பாட்டில் வளர்ந்து பின் மருத்துவராகிறார். துபாயில் மருத்துவர் வேலை செய்யும் காலத்தில் ஆடம்பர வாழ்க்கையை நேசிக்கிறார். அதனால் கடனாளியாகவும் ஆகிறார். இப்படியான சூழலில் பணிபுரியும் இடத்தில் நர்சாக வேலை செய்யும் பெண்ணை நேசிக்கிறார். ஆனால் துபாயிலிருந்து இந்தியா திரும்பும் போது வேறு ஒரு பெண்ணுடன் திருமணம் நடக்கிறது. பிறகு மீண்டும் துபாய் வந்தவர் நோயாளியாக வந்த பெண்ணுடன் தங்குகிறார். இவ்வாறு வெவ்வேறு வாழ்க்கை முறைகளைச் சேர்ந்த மூன்று பெண்களைச் சந்தித்த பிறகு அவரது ஆடம்பர வாழ்க்கையின் முடிவையும் சொல்கிறது திரைப்படம்.  

## நடிகர்கள்

## ஆதாரங்கள்
# பேரரசி ஜித்தோ

**பேரரசி ஜித்தோ** பாரம்பரிய வரிசைப்படி சப்பானின் 41வது மன்னராக இருந்தார். ஜென்மெய்யின் ஆட்சி 686 முதல் 697 வரை நீடித்தது.  

சப்பான் வரலாற்றில், பேரரசி ஆட்சிப் பொறுப்பை ஏற்ற எட்டு பெண்களில் மூன்றாவது பெண் ஜித்தோ. ஜித்தோவிற்கு முன் இருந்த இரண்டு பெண் மன்னர்கள் சுய்கோ மற்றும் கோக்யோகு. ஜித்தோவுக்குப் பிறகு ஆட்சி செய்த ஐந்து பெண் அரசிகள் ஜென்மெய், ஜென்ஷோ, கோகென்/ஷோடோகு, மீஷோ மற்றும் கோ-சகுராமாச்சி.  

## பாரம்பரிய கதை

பேரரசி ஜித்தோ பேரரசர் டென்ஜியின் மகள். அவரது தாயார் ஓச்சி-நோ-இரட்சுமே, அமைச்சர் ஓமி சோகா நோ யமடா-நோ இஷிகாவா மாரோவின் மகள். அவர் டென்ஜியின் முழு சகோதரர் பேரரசர் டென்முவின் மனைவி, அவர் அரியணையில் வெற்றி பெற்றார்.  

### ஜித்தோவின் ஆட்சியின் நிகழ்வுகள்
அவரது மாமாவாக இருந்த அவரது கணவர், பேரரசர் டென்முவின் மரணத்திற்குப் பிறகு ஜித்தோ நீதிமன்ற நிர்வாகப் பொறுப்பை ஏற்றுக்கொண்டார். அவர் தனது மகன் குசகபே-ஷினோவின் இறுதி வாரிசை உறுதி செய்வதற்காக 687 இல் அரியணை ஏறினார். இந்த காலம் முழுவதும், யமடோவில் உள்ள புஜிவாரா அரண்மனையிலிருந்து பேரரசி ஜித்தோ ஆட்சி செய்தார்.  

இளவரசர் குசகபே பிறகு இளவரசராக பெயரிடப்பட்டார், ஆனால் அவர் இளம் வயதிலேயே இறந்தார். குசகபேவின் மகன் கரு-நோ, பின்னர் ஜிடோவின் வாரிசாக பெயரிடப்பட்டார். அவர் இறுதியில் பேரரசர் மோன்மு என்று அறியப்படுவார். பேரரசி ஜென்மெய், அவரது மகள் பேரரசி ஜென்ஷோவால் அரியணையில் ஏறினார், இந்த வழக்கமான வாதத்திற்கு ஒரே விதிவிலக்காக இருக்கிறார்.  

697 இல், மொன்முவின் ஆதரவில் ஜித்தோ பதவி விலகினார்; மற்றும் அவர் ஆட்சிக்கு பிறகு *டைஜோ-தென்னோ* பட்டத்தை எடுத்தார். இதற்குப் பிறகு, ஓய்வு பெற்ற பிறகு அதே தலைப்பைப் ஏற்றார்.  

ஜித்தோவின் கல்லறையின் உண்மையான இடம் அறியப்படுகிறது. இந்த பேரரசி பாரம்பரியமாக நாராவில் உள்ள ஒரு நினைவுச்சின்ன சிந்தோஆலயத்தில் (*மிசாகி*) வணங்கப்படுகிறார். இம்பீரியல் ஹவுஸ்ஹோல்ட் ஏஜென்சி இந்த இடத்தை ஜிடோவின் கல்லறையாகக் குறிப்பிடுகிறது. இது முறையாக *ஓச்சி-நோ-ஒகானோ நோ மிசாகி* என்று அழைக்கப்படுகிறது..
# மலேசியாவின் பனிரெண்டாவது மக்களவை, 2008–2013



**மலேசியாவின் பனிரெண்டாவது மக்களவை, 2008–2013** (மலாய்: *Parlimen Malaysia ke-12*; ஆங்கிலம்: *12-th Parliament of Malaysia (2008–2013)* என்பது மலேசியக் கூட்டமைப்பின் பனிரெண்டாவது மக்களவை ஆகும்.  

12-ஆவது மக்களவையின் முதல் கூட்டத் தொடர் 28 ஏப்ரல் 2008-இல் நடைபெற்றது.  

## பொது

2008-ஆம் ஆண்டு மலேசிய பொதுத்தேர்தல் (*2008 Malaysian General Election*) நடைபெற்ற பின்னர் பனிரெண்டாவது மக்களவை கூடியது.  

மக்களவை தலைவராக பண்டிக்கார் அமின் மூலியார் தலைமை தாங்கினார். துணை மக்களவைத் தலைவர் வான் சுனைடி துவாங்கு ஜாபார் மற்றும் ரொனால்டு கியாண்டி ஆகியோர் பொறுப்பு ஏற்றார்கள். எதிர்க்கட்சிகளின் தலைவர்களாக வான் அசிசா வான் இசுமாயில் (28 ஆகஸ்டு 2008 வரையில்) அன்வர் இப்ராகீம் பொறுப்பு வகித்தனர்.  

இந்த மக்களவையில் முன்னாள் பிரதமர் அப்துல்லா அகமது படாவி அவர்களின் தலைமையிலான பாரிசான் நேசனல் கூட்டணி; **140** இடங்களைப் பெற்று ஆளும் கூட்டணியாக ஆட்சி அமைத்தது. எதிர்க்கட்சியினர் **82** இடங்களைப் பெற்றனர்.  

## மக்களவை அமைப்பு (2008–2013)

**2008-ஆம் ஆண்டு மலேசியப் பொதுத்தேர்தல்**

| மாநிலம்
கூட்டாட்சி | மொத்த
இடங்கள் | பாரிசான் | பி.கே.ஆர் | ஜசெக | பாஸ் |  |
| --- | --- | --- | --- | --- | --- | --- |
| 3 | 0 | 0 | 0 |  |  |  |
| 15 | 4 | 0 |  |  |  |  |
| 14 | 2 | 0 |  |  |  |  |
| 8 | 0 | 0 | 1 |  |  |  |
| 13 | 2 | 0 |  |  |  |  |
| 24 | 3 | 6 | 2 |  |  |  |
| 14 | 2 | 0 | 0 |  |  |  |
| 22 | 5 |  |  |  |  |  |
| 11 | 1 |  |  |  |  |  |
| 1 | 0 | 0 | 0 |  |  |  |
| நெகிரி | 8 | 1 | 2 | 0 |  |  |
| 6 | 0 | 1 | 0 |  |  |  |
| 26 | 0 | 1 | 0 |  |  |  |
| 1 | 0 | 0 | 0 |  |  |  |
| 25 | 0 | 1 | 0 |  |  |  |
| 31 | 0 | 1 | 0 |  |  |  |
| **Total** | **222** | <span>**140**</span> | <span>**31**</span> | <span>**28**</span> | <span>**23**</span> | } |
# மாளவிகா கிருஷ்ணதாஸ்


**மாளவிகா கிருஷ்ணதாஸ்** ( *Malavika Krishnadas* ) ஓர் இந்திய நடிகையும், தொலைக்காட்சித் தொகுப்பாளரும் மற்றும் பாரம்பரிய நடனக் கலைஞரும் ஆவார். 2018 மலையாளத் தொலைக்காட்சியில் வேட்டை என்ற உண்மைநிலை நிகழ்ச்சியில் இரண்டாவது வெற்றியாளரானார். பிறகு, இவர் 2020 முதல் 2021 வரை *இந்துலேகா* என்ற தொலைக்காட்சித் தொடரில் முக்கிய வேடத்தில் நடித்தார்.  

## ஆரம்ப கால வாழ்க்கை
மாளவிகா ஓற்றப்பாலத்தில் உஷா என்ற இல்லத்தரசிக்கும், கிருஷ்ணதாஸ் என்ற தொழிலதிபருக்கும் மகளாகப் பிறந்தார். பட்டாம்பியில் வளர்ந்த இவர் தனது மூன்று வயதிலேயே பாரம்பரிய நடனத்தில் பயிற்சி பெற ஆரம்பித்தார்.  

## தொழில்
அம்ருதா தொலைக்காட்சியில் *சூப்பர் டான்சர் ஜூனியர் 2* என்ற தொலைக்காட்சி நடன உண்மைநிலை நிகழ்ச்சியி மூலம் மாளவிகா தனது வாழ்க்கையைத் தொடங்கினார். இதில் இவர் இறுதிப் போட்டியாளர்களில் ஒருவராக இருந்தார். மேலும், நிகழ்ச்சியில் இரண்டாம் இடத்தைப் பிடித்தார். ஏழாம் வகுப்பு பயின்ற போது இவர் தனது முதல் வளைகுடா நடன நிகழ்ச்சியில் பங்கேற்றார். அந்த நேரத்தில் தனது தந்தையை இழந்தார். பின்னர் இவர் ஏசியாநெட்டில் ஒளிபரப்பப்பட்ட *மன்ச் டான்ஸ் டான்ஸ்* என்ற நிகழ்ச்சியின் ஒரு பகுதியாக இருந்தார். இவர் கேரள மாநில கலோத்சவ நடனப் போட்டிகளில் தொடர்ந்து பங்கேற்றார். பத்தாம் வகுப்பு படிக்கும் போது பரதநாட்டியத்தில் மாநில அளவில் முதல் பரிசை வென்றார். பாலக்காடு வாணியங்குளத்திலுள்ள ஒரு பள்ளியில் கல்வியை முடித்தார். பின்னர் இந்திய நடனக்கலைஞர்களான தனஞ்செயன் தம்பதியினரான தனஞ்செயன் மற்றும் சாந்தா தனஞ்செயன் ஆகியோரிடம் பரதநாட்டியம் பயின்றார். இவர், தேவாரத்திலுள்ள தூய இருதயக் கல்லூரியில் வணிகவியல் துறையில் இளங்கலைப் பட்டம் பெற்றுள்ளார்.  

## சின்னத்திரை

மழவில் மனோரமா என்ற தொலைக்காட்சி ஊடகத்தில் ஒளிபரப்பப்பட்ட *நாயகி நாயகன்* (2018) என்ற உண்மைநிலை நிகழ்ச்சியில் போட்டியாளராக மீண்டும் சின்னத்திரைக்குத் திரும்பினார். இந்த நிகழ்ச்சி இவரது வாழ்க்கையில் ஒரு திருப்புமுனையாக அமைந்தது. இதில் இவர் இரண்டாவது வெற்றியாளரானார். மேலும் சிறந்த நடனக் கலைஞர் என்ற பட்டத்தையும் பெற்றார். அதே ஆண்டில் *லால் ஜோஸ்* இயக்கிய *தட்டும்புரத் அச்சுதன்* படத்தின் மூலம் திரையுலகில் அறிமுகமானார். பின்னர் இவர் ஒரு வலைத் தொடரான *லைஃப் ஜோர்* மற்றும் *மிழி ரண்டிலும் என்ற* இசைத் தொகுப்பின் ஒரு பகுதியாக ஆனார்.  

மழவில் மனோரமாவில் *டி5 ஜூனியர்* நிகழ்ச்சி மூலம் தொலைக்காட்சித் தொகுப்பாளராக தனது வாழ்க்கையைத் தொடங்கினார். இதில் இவர் நாயகி நாயகன் நிகழ்ச்சியின் இணைத் தொகுப்பாளரான வின்சி அலோசியசுக்கு பதிலாக நிகழ்ச்சியை தொகுத்து வழங்கினார். பின்னர் இவர் சூரஜ் வெஞ்சரமூடுடன் இணைந்து ஜீ கேரளாவில் என்ற பொழுதுபோக்குத் தொலைக்காட்சியின் *ஃபன்னி நைட்ஸ்* என்ற நிகழ்ச்சியின் தொகுப்பாளரானார். 2016 இல் சூர்யா தொலைக்காட்சி<nowiki/>யில் *அம்மே மகாமாயே* என்ற தனது முதல் தொடரில் நடித்தார். சூர்யா தொலைக்காட்சியில் *இந்துலேகா* என்ற தொலைக்காட்சி தொடரில் கதாநாயகியாக நடித்தார்.  

## சொந்த வாழ்க்கை
மாளவிகா 2023 இல் நயிகா நாயகன் என்ற நிகழ்ச்சியில் தன்னுடன் பங்கேற்ற சக போட்டியாளரான தேஜஸ் ஜோதி என்பவரை மணந்தார்
# அகவே


**அகவே** (தாவரவியல் வகைப்பாடு: *Agave*) என்பது அசுபராகேசியே என்ற பூக்கும் தாவரக் குடும்பத்தின் 121 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை, **L.** என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரியினம் குறித்து வெளியிட்ட முதல் ஆவணக் குறிப்பு, 1753 ஆம் ஆண்டு எனத் தெரிவிக்கிறது. இப்பேரினத்தின் இயற்கை வாழ்விடப் பரவலிடம் என்பது, அமெரிக்க ஐக்கிய நாடுகளின் நடுப்பகுதிகள், கிழக்குப் பகுதிகள் முதல் வெனிசுவேலா, கரிபியன் வரை உள்ளன.  

## இப்பேரினத்தின் இனங்கள்
கியூ தாவரவியல் ஆய்வகம், இப்பேரினத்தின் இனங்களாக, 287 இனங்களை, பன்னாட்டு தாவரவியல் அமைப்புகளின் ஒத்துழைப்புகளோடு வெளியிட்டுள்ளது. அவை சான்றுகளுடன், கீழே தரப்பட்டுள்ளன.  

1. Agave abisaii
1. Agave acicularis
1. Agave acklinicola
1. Agave acuispina
1. Agave
1. Agave aktites
1. Agave albescens
1. Agave alboaustralis
1. Agave albomarginata
1. Agave albopilosa
1. Agave americana
1. Agave amica
1. Agave andreae
1. Agave angustiarum
1. Agave angustifolia
1. Agave anomala
1. Agave antillarum
1. Agave apedicellata
1. Agave applanata
1. Agave arcedianoensis
1. Agave
1. Agave arubensis
1. Agave asperrima
1. Agave atrovirens
1. Agave attenuata
1. Agave aurea
1. Agave avellanidens
1. Agave azurea
1. Agave bahamana
1. Agave bicolor
1. Agave boldinghiana
1. Agave bovicornuta
1. Agave braceana
1. Agave bracteosa
1. Agave brevipetala
1. Agave brevispina
1. Agave brittoniana
1. Agave brunnea
1. Agave bulbulifera
1. Agave bulliana
1. Agave cacozela
1. Agave cajalbanensis
1. Agave calciphila
1. Agave calodonta
1. Agave caribaeicola
1. Agave caymanensis
1. Agave cerulata
1. Agave chamelensis
1. Agave chazaroi
1. Agave chiapensis
1. Agave chrysantha
1. Agave chrysoglossa
1. Agave cocui
1. Agave coetocapnia
1. Agave collina
1. Agave colorata
1. Agave confertiflora
1. Agave congesta
1. Agave convallis
1. Agave cremnophila
1. Agave cryptica
1. Agave cundinamarcensis
1. Agave cupreata
1. Agave datylio
1. Agave dealbata
1. Agave debilis
1. Agave decipiens
1. Agave delamateri
1. Agave demeesteriana
1. Agave deserti
# கௌதமி நாயர்



**கௌதமி நாயர் (***Gauthami Nair,* **)** என்பவர் ஓர் இந்திய நடிகையும் மலையாள திரைப்பட இயக்குநரும் ஆவார். இவர் 2012ஆம் ஆண்டு வெளியான செகண்ட் சோ என்ற மலையாளத் திரைப்படத்தின் மூலம் திரையுலகில் அறிமுகமானார்.  

## கல்வி
திரைப்படத் தொழிலைத் தொடர இவர் தனது படிப்பை பாதியிலேயே விட்டுவிட்டார். ஆனால் 2012இல், திருவனந்தபுரத்தில் உள்ள அரசு மகளிர் கல்லூரியில் உளவியல் பாடத்தில் இணைந்து படிப்பினை முடித்தார். இக்கல்லூரியில் முதுநிலைப் படிப்பைத் தொடர்ந்தார். பல்கலைக்கழகத் தேர்வுகளில் இரண்டாம் இடத்துடன் பட்டம் பெற்றார்.  

## திருமணம்
இவர் ஸ்ரீநாத் ராஜேந்திரன் இயக்கத்தில் துல்கர் சல்மான் இணையாக 'செகண்ட் சோ' என்ற படத்தில் நடித்தார். இது தான் துல்கர் சல்மான், கவுதமி நாயர் ஆகியோருக்கு முதல் படம் ஆகும்.  

இந்த படத்தில் நடிக்கும்போதே கவுதமிக்கும், ஸ்ரீநாத்திற்கும் இடையே காதல் ஏற்பட்டு, கவுதமியின் சொந்த ஊரான ஆழப்புழாவில் இவர்களின் திருமணம் ஏப்ரல் 2017இல் நடந்தது.  

## திரைப்படங்கள்
### நடிகர்
| ஆண்டு | திரைப்படம் | கதாப்பாத்திரம் |  |
| --- | --- | --- | --- |
| 2012 | *செகன்ட் சோ* | கீதாஞ்சலி ஜனந்திரன் |  |
| *டைமெண்ட் நெக்லஸ்* | லட்சுமி |  |  |
| *சேப்டர்ஸ்* | பிரியா |  |  |
| 2014 | *கூத்தாரா* | ரோசனி |  |
| 2016 | *கேம்பஸ் டைரி* | கிருஷ்ணபிரியா |  |
| 2022 | *மேரி ஆஜோ சுனோ* | ரோடியோ ஜாக்கி பாலி |  |
| 2023 | *2018* | அனுபமா | } |

### இயக்குநர்

| ஆண்டு | திரைப்படம் | ரோல் | Ref. / குறிப்பு |
| --- | --- | --- | --- |
| 2023 | *விருத்தம்* | இயக்குநர் | முதல் இயக்கம் |

## ஆதாரங்கள்
# பேரரசி கோகன்


**பேரரசி கோகன்** (孝謙天皇, கோகன் -டென்னோ, 718 – August 28, 770), **பேரரசி ஷாடோகு** (称徳天皇, ஷாடோகு-டென்னோ) என்றும் அழைக்கப்படுகிறார், பாரம்பரிய வரிசைப்படி சப்பானின் 46வது மற்றும் 48வது மன்னராக (பேரரசி ஷாடோகு என்ற பெயருடன்) இருந்தார். கோகன் ஆட்சி 749 முதல் 758 வரை மற்றும் 764 முதல் 770 வரை நீடித்தது.  

சப்பான் வரலாற்றில், பேரரசி ஆன எட்டு பெண்களில் ஆறாவது பெண் கோகன்/ஷாடோகு ஆவார். அவருக்கு முன் இருந்த ஐந்து பேரரசிகள் சுய்கோ, கோகியோகு/சைமி, ஜிடோ, ஜென்மெய் மற்றும் ஜென்ஷோ, மேலும் கோகென்/ஷோடோகுவுக்குப் பிறகு ஆட்சி செய்த இரண்டு பெண் பேரரசிகள் மீஷோ மற்றும் கோ-சகுராமாச்சி.  

## பாரம்பரிய கதை
பேரரசி கோகனின் தனிப்பட்ட பெயர் (*இமினா*) அபே. அவரது தந்தை பேரரசர் ஷோமு, மற்றும் அவரது தாயார் கோமியோ பேரரசி.  

கோகன் பாரம்பரியமாக அவரது கல்லறையில் வணங்கப்படுகிறார்; இம்பீரியல் ஹவுஸ்ஹோல்ட் ஏஜென்சி, நாராவில் உள்ள தகனோ நோ மிச்சசகி கோகனின் கல்லறையின் இருப்பிடமாகக் குறிப்பிடுகிறது.  

### வாழ்க்கை
ஆகஸ்ட் 19, 749 இல் ஷோமு ஆட்சியின் 25வது ஆண்டில் அவரது ஆட்சியைத் துறந்தார். பேரரசர் ஷோமுவின் மகள், பேரரசி கோகன் தனது தந்தையின் துறவைத் தொடர்ந்து 31 வயதில் சிறிது காலத்திற்குப் பிறகு அரியணை ஏறியதாகக் கூறப்படுகிறது. அவள் முதலில் 749 முதல் 758 வரை ஆட்சி செய்தாள். இந்த காலகட்டத்தில், அரசாங்கம் அவரது தாயார், முன்னாள் பேரரசி மனைவி கோமியோ மற்றும் பிந்தையவரின் மருமகனான புஜிவாரா நோ நகாமரோ ஆகியோரால் பெரிதும் பாதிக்கப்பட்டது. 757 இல் பேரரசி கோகனை வீழ்த்துவதற்கான சதி வெற்றி பெறவில்லை. பேரரசி சுமார் பத்து ஆண்டுகள் ஆட்சி செய்தார். 758 இல் பேரரசர் ஜுனின் என்று அறியப்படும் ஒரு உறவினருக்கு ஆதரவாக கோகன் பதவி விலகினார். பேரரசர் ஜுனின் ஆட்சி நகமாரோவின் ஆட்சியின் தொடர்ச்சியாக இருந்தது.  

அவரது ஆட்சியின் இடைக்கால காலத்தில், ஓய்வுபெற்ற பேரரசி கோகன் 762 ஆம் ஆண்டளவில் டோக்கியோ என்ற ஒரு துறவியுடன் நெருக்கமாகிவிட்டதாகக் கூறப்படுகிறது. அவர்களின் துல்லியமான உறவு ஒரு மர்மமாகவே உள்ளது, இருப்பினும் அது காதல் என்று பொதுவான பதிப்பு உள்ளது. ஓய்வு பெற்ற பேரரசி பௌத்த சத்தியப் பிரமாணம் செய்து கன்னியாஸ்திரி ஆனார், ஆனால் அரசியலில் தீர்க்கமான பங்கைத் தக்க வைத்துக் கொண்டார். ஜூலை 760 இல் கோமியோவின் மரணத்திற்குப் பிறகு, கோகென் மற்றும் நகமாரோவின் எதிர் பிரிவுகளுக்கு இடையே வளர்ந்து வரும் அதிகாரப் போராட்டம் பெருகிய முறையில் தவிர்க்க முடியாததாக மாறியது. 764 இல் ஜுனின்-டென்னோவின் ஆறாம் ஆண்டில், பேரரசர் அவரது வளர்ப்புத் தாயால் பதவி நீக்கம் செய்யப்பட்டார். நகமாரோ கிளர்ச்சி மற்றும் அவரது கொலையை தொடர்ந்து, ஜனவரி 26, 765 இல் கோகன் முறைப்படி பேரரசி ஷோடோகுவாக மீண்டும் அரியணையில் (சோகுய்) ஏறினார். டோக்கியோ ஒரு வருடத்திற்குள் அமைச்சராக நியமிக்கப்பட்டார். 766 இல், டோக்கியோ ஆசாரியப் பேரரசர் ஆக பதவி உயர்வு பெற்றார் மற்றும் சுமார் 769 இல் அரியணை ஏற முயன்றார், இது யமடோ வம்சத்தை முடிவுக்கு கொண்டுவரும் முயற்சியில் பதிவு செய்யப்பட்ட சில நிகழ்வுகளில் இதுவும் ஒன்றாகும். ஆகஸ்ட் 28, 770 இல் பேரரசி ஷோடோகு 57 வயதில் இறந்தார். பேரரசி ஷோடோகு ஐந்து ஆண்டுகள் ஆட்சி செய்தாள்.  

அவருக்குப் பிறகு அவரது உறவினர் பேரரசர் கோனின் அரியணையில் ஏறினார். பேரரசியின் மரணம், பெரியம்மை மற்றும் பிரபுத்துவத்தின் எதிர்ப்பு அவரது திட்டங்களை அழித்தது. ஜப்பானிய தலைநகர் நாராவிலிருந்து (ஹெய்ஜோ) பிற்காலத்தில் நகர்த்தப்படுவதற்கு இந்த சம்பவம் ஒரு காரணமாகும். பேரரசி கோகன் ஜப்பானிய வரலாற்றில் அரசியல் ரீதியாக மிகவும் சக்திவாய்ந்த பெண்களில் ஒருவர்.
# மஞ்சள் பூண்டு


**மஞ்சள் பூண்டு ** (தாவர வகைப்பாடு: *Allium moly*, *yellow garlic*, *golden garlic*, *lily leek*) என்பது பூண்டு வகைகளில் ஒன்றாகும். பூக்கும் தாவரங்களில் *Allium*, உள்ள அல்லியம் பேரினத்தின் இனங்களில் ஒன்றாக இவ்வினம் உள்ளது. இது சமையலிலும், அழகுக்காகவும் பயன்படுத்தப் படுகிறது. இது நடுநிலக் கடலில் உள்ள பல்லாண்டு தாவரங்களில் ஒன்றாகும்.,